open-index/open-wikipedia-markdown huggingface dataset:
A. J. Cronin

**Archibald Joseph Cronin** (19. heinäkuuta 1896 Cardross, Dunbartonshire, Skotlanti – 6. tammikuuta 1981 Montreux, Sveitsi) oli skotlantilainen kirjailija.

Cronin oli koulutukseltaan lääkäri, mutta vammautui 1930 ja päätti ryhtyä kirjailijaksi. Esikoisteos *Hattukauppias ja hänen linnansa* vuodelta 1931 ja useimmat myöhemmätkin teokset olivat menestyksiä. Elämänsä loppuvaiheissa Cronin asui perheineen Sveitsissä.

Monien Croninin kirjojen ympäristö on kaivosseutu, mikä liittyy siihen, että hän toimi lääkärinä kaivosseudulla Walesissa. Esikoisteoksen menestyttyä hänen teoksensa levisivät maailmalle miljoonapainoksina, ja hän sai kunniatittelin  "maailma luetuin kirjailija". Hänen suosituin teoksensa *Sisärengas* (The Citadel, 1937) kertoo Britannian yksityisen terveydenhoidon epämoraalisista ja huonoista käytännöstä 1930-luvulla. Teoksen arvellaan vaikuttaneen Britannian  julkisen terveydenhuoltojärjestelmän muodostamiseen noin kymmenen vuotta myöhemmin.

## Suomennettuja teoksia

* *Sisärengas*, Otava 1938, 9. painos 1984 (alkuteos *The Citadel*, 1937). 
* *Hattukauppias ja hänen linnansa* 1–2, Otava 1941, (alkuteos *Hatter's Castle*, 1931).
* *Taivasten valtakunnan avaimet*, Otava 1942, 9. painos 1985 (alkuteos *The Keys Of The Kingdom*, 1941). 
* *Kaivos ja kartano, Otava 1943 (alkuteos *The Stars Look Down*, 1935).
* *Joutsenten talo*, Otava 1944 (alkuteos *Grand Canary*, 1933).
* *Vihreät vuodet*, Otava 1953 (alkuteos *The Green Years*, 1944).
* *Lääkärin tie*, Otava 1948, 4. painos 1954 (*alkuteos *Shannon's Way*, 1948).
* *Espanjalainen puutarhuri*, Otava 1951 (alkuteos *The Spanish Gardener*, 1950).
* *Seikkailuja kahdessa maailmassa*, omaelämäkerta, Otava 1952, 3. painos 1960 (alkuteos *Adventures In Two Worlds*, 1952). 
* *Sokea jumalatar*, Otava 1954, 3. painos 1964 (alkuteos *Beyond This Place*, 1950). 
* *Ristiretkeläisen hauta*, Otava 1957 (alkuteos *A Thing of Beauty* tai *Crusader's Tomb*, 1956). 
* *Yövuoro*, Otava 1958 (alkuteos *Vigil In The Night*, 1939)
* *Päätoimittaja*, Otava 1959, 2. painos 1965 (alkuteos *The Northern Light*, 1958). 
* *Tohtori Murrayn tehtävä*, Otava 1961 (alkuteos *An Apple In Eden* tai *The Native Doctor*, 1959). 
* *Juudan puu*, Otava 1962 (alkuteos *The Judas Tree*, 1961). 
* *Viiden pennin balladi*, Otava 1965 (alkuteos *A Song Of Sixpence*, 1964). 
* *Kierto päättyy, tohtori Carroll*, Otava 1969 (alkuteos *A Pocketful of Rye*, 1969)
* *Lumitarina*, Otava 1972 (alkuteos *Enchanted Snow*, 1940).

## Lähteet

## Aiheesta muualla
*Croninin omaelämäkerta ''Adventures in Two Worlds''  luettavissa kokotekstinä 
* Mies, joka mursi sisärenkaan, Kuva, 10.05.1939, nro 10, s. 9, Kansalliskirjaston digitaaliset aineistot
HMAS Anzac

**HMAS Anzac** (viirinumero G00) oli Britannian kuninkaallisen laivaston vuonna 1920 Australian kuninkaalliselle laivastolle luovuttama Parker-luokan laivueenjohtaja.

## Valmistus

Alus tilattiin joulukuussa 1915 nimellä *HMS Anzac* William Denny and Brothersilta Dumbartonista, missä köli laskettiin 31. tammikuuta 1916. Alus laskettiin vesille 11. tammikuuta 1917 ja valmistui 24. huhtikuuta.

## Palvelus
Palvelukseen otettaessa alus liitettiin laivueenjohtajaksi Suuren laivaston 14. hävittäjälaivueeseen Pohjanmerelle ja Englannin kanaaliin. Alus luovutettiin Australian hallitukselle maaliskuussa 1919. Australian laivasto otti aluksen palvelukseen 27. tammikuuta 1920.

Alus poistettiin palveluksesta ja sijoitettiin poistolistalle 30. heinäkuuta 1931. Alus myytiin 8. elokuuta 1935 Messrs. Abraham and Wilsonille Redferniin Uuteen Etelä-Walesiin. Aluksen hylky upotettiin 7. toukokuuta 1936 maalilaivana Sydneyn edustalle.

## Lähteet
*
*

### Viitteet
Tšašniki

**Tšašniki** (, ) on pieni kaupunki ja hallintopiiri  Vitsebskin alueella Valko-Venäjällä. Tšašniki sijaitsee linnuntietä runsas 70 kilometriä Vitsebskistä lounaaseen ja 150 kilometriä pääkaupunki Minskista koilliseen. Vuoden 2009 väestönlaskennassa Tšašnikin kaupungin asukasluku oli 9&nbsp;203. Tšašnikin hallintopiirissä asui 35&nbsp;043 henkeä, mikä luku sisältää myös piirissä sijaitsevan, voimalaitoksistaan tunnetun Novalukomalin kaupungin 13&nbsp;945 asukasta.

## Lähteet

## Aiheesta muualla

* Lyhyt kaupunkikuvaus  (bycity.org)
* Kaupunkikuvaus   (garady.org)
* WikiMapia karttalinkki, selitykset pääosin  tai 
* Neuvostoliiton aikaisia topografiakarttoja alueesta 
* Valko-Venäjän rautateiden karttapohjainen aikatauluhaku  
* Kaupunkiportaalin valokuvia  (chashniki.by.ru)
Nastassja Mirontšyk-Ivanova

**Nastassja Mirontšyk-Ivanova** (, s. 13. huhtikuuta 1989) on valkovenäläinen pituushyppääjä.

Mirontšyk-Ivanova oli kahdeksas alle 18-vuotiaiden MM-kisoissa 2005 tuloksella 608 cm ja toinen alle 20-vuotiaiden MM-kisoissa 2008 tuloksella 646 cm. Seuraavana vuonna hän karsiutui Torinon sisäratojen EM-kisoissa lajinaan kolmiloikka, voitti hopeaa alle 23-vuotiaiden EM-kisoissa tuloksella 676 cm ja oli yhdestoista Berliinin MM-kisoissa tuloksella 629 cm. Barcelonan EM-kisoissa 2010 hän oli kuudes tuloksella 675 cm ja Pariisin sisäratojen EM-kisoissa 2011 samalla sijalla tuloksella 655 cm. Saman vuoden alle 23-vuotiaiden EM-kilpailuissa hän oli kuudes ja Daegun MM-kilpailuissa neljäs tuloksella 674 cm. Istanbulin sisäratojen MM-kisoissa 2012 hän sijoittui viidenneksi tuloksella 664 cm. Lontoon olympialaisissa hän oli seitsemäs tuloksella 672. Hän karsiutui loppukilpailusta Prahan EM-hallikisoissa 2015. Pekingin MM-kilpailuissa 2015 ja Portlandin sisäratojen MM-kilpailuissa 2016 hän oli yhdeksäs.

Vuonna 2016 Mirontšyk-Ivanovan Lontoon olympialaisissa 2012 antama dopingnäyte tutkittiin uudelleen ja hän jäi kiinni Turinabol-nimisen steroidin käytöstä. Hän sai kahden vuoden kilpailukiellon ajalle 10.6.2016–9.6.2018 ja hänen tuloksensa aikavälillä 7.8.2012–6.8.2014 hylättiin takautuvasti. 

Kilpailukieltonsa jälkeen Mirontšyk-Ivanova sijoittui viidenneksi Berliinin EM-kilpailuissa 2018. Hän saavutti hopeaa Glasgow'n EM-hallikilpailuissa 2019 sisäratojen ennätyksellään 693 cm. Saman vuoden Dohan MM-kilpailuissa hän sijoittui viidenneksi. Toruńin EM-hallikilpailuissa 2021 häån oli neljäs. Samana vuonna käydyissä Tokion olympialaisissa hän karsiutui loppukilpailusta.

Mirontšyk-Ivanovan ennätys on 708 cm, jonka hän hyppäsi Minskissä 12. kesäkuuta 2012. Sisäradoilla hän on hypännyt 693 cm Glasgow'ssa 3. maaliskuuta 2019. Kolmiloikassa hänen ennätyksensä ovat sisäradoilla 14,00 m (Mahiljoussa 12. helmikuuta 2011) ja ulkoradoilla 14,29 m (Minskissä 4. kesäkuuta 2011).

## Lähteet
Polttoviljely

**Polttoviljely** on aiemmin yleisesti käytetty maan viljelytapa, jossa käytetään tulta apuna polttamaan maan pinta ja pintakasvillisuus lannoittavaksi tuhkaksi maata kylvökuntoon laitettaessa. Polttoviljely on usein ryöstöviljelyä eli maan kasvukuntoa heikentävää viljelyä.
## Polttoviljelyn lajeja
* kaskiviljely, jossa metsä kaadetaan ja poltetaan maan saattamiseksi tilapäiseen viljelykuntoon
* kytöviljely, jossa alueelle tuotujen puiden ja risujen avulla poltetaan ruokamultaa
* polttamista apuna käyttävä suoviljely.

## Lähteet

## Kirjallisuutta
* Göstä Grotenfelt: *Suomen polttoviljelys,* WSOY 1902
* E. G. Svinhufvud: *Suomen polttoviljelyksen vaikutusten selvittelyä,* Suomen suonviljelysyhdistys 1929.
Renáta Medgyesová

**Renáta Medgyesová** (s. 28. tammikuuta 1983 Komárno) on slovakialainen pituushyppääjä, joka kilpaili nuorempana korkeushypyssä.

Medgyesová osallistui vuosina 1997–2002 arvokisoihin korkeushyppääjänä: alle 20-vuotiaiden MM-kisoihin (1998: karsiutui, 2000: karsiutui, 2002: viides tuloksella 185 cm), alle 18-vuotiaiden MM-kisoihin (1999: hopeaa tuloksella 183 cm, lisäksi viides kolmiloikassa tuloksella 13,22 m), alle 20-vuotiaiden EM-kilpailuihin (1997: kuudes, 1999: seitsemäs),  ja aikuisten sisäratojen EM-kisoihin (2000: karsiutui, 2002: karsiutui). Barcelonan EM-kisoissa 2010 hän osallistui pituushyppyyn ollen seitsemäs tuloksella 671 cm. Pariisin sisäratojen EM-kisoissa 2011 hän karsiutui.

Medgyesován pituusennätys on 679 cm, jonka hän hyppäsi Nottwilissa 8. elokuuta 2010. Sisäradoilla hän on hypännyt 656 cm Bratislavassa 28. helmikuuta 2010. Korkeushypyssä hänen ennätyksensä ovat vuodelta 2000: sisäradoilla 188 cm (Bratislavassa 5. helmikuuta) ja ulkoradoilla 187 cm (Banská Bystricassa 9. heinäkuuta). Kolmiloikassa hänen ennätyksensä on Bydgoszczissa 18. heinäkuuta 1999 hypätty 13,22 m.

## Lähteet
Gerardo Bönnhoff

**Gerardo Bönnhoff** (24. kesäkuuta 1926 Berliini, Saksa – 26. joulukuuta 2013 Buenos Aires, Argentiina) oli argentiinalainen yleisurheilija, joka kilpaili pikajuoksussa. Hän oli mukana Argentiinan pronssia saavuttaneessa joukkueessa Pan-Amerikan kisoissa 4&nbsp;×&nbsp;100 metrin viestissä vuonna 1951. Joukkueen muut jäsenet olivat Fernando Lapuente, Mariano Acosta ja Adelio Márquez. 200 metrin juoksussa samoissa kisoissa Bönnhoff sijoittui neljänneksi.

Olympiakisoihin Bönnhoff osallistui ensimmäisen kerran Lontoossa 1948, jolloin karsiutui sekä 100 että 200 metrillä toisissa alkuerissä. Argentiinan viestijoukkueen taival katkesi jo 1. kierroksella.

Helsingin olympialaisissa Bönnhoff osallistui 200 metrin juoksuun, jossa selvisi loppukilpailuun sijoittuen lopulta kuudenneksi ajalla 21,3. Pikaviestijoukkue, johon Bönnhoffin ohella kuuluivat Enrique Beckles, Mariano Acosta ja Romeo Galán karsiutui välierissä.

100 metriä Bönnhoff juoksi parhaimmillaan aikaan 10,3 (1945) ja 200 metriä 21,3 (1947).

## Lähteet
* http://www.sports-reference.com/olympics/athletes/bo/gerardo-bonnhoff-1.html 

### Viitteet
Olympiahalle

**Olympiahalle** on Münchenissä, Saksassa sijaitseva monitoimiareena olympiastadionin läheisyydessä.

Areenalla on järjestetty konsertteja, urheilutapahtumia, näyttelyitä ja messuja. Olympiahalle rakennettiin vuoden 1972 kesäolympialaisia varten. Halliin mahtuu parhaimmillaan 15 500 henkilöä.

Jääkiekon MM-kisoissa hallissa on kilpailtu vuosina 1975, 1983 ja 1993 sekä Koripallon EM-kisoissa vuonna 1993, jossa pelattiin myös turnauksen finaali. Olympiahallessa järjestettiin vuonna 2007 MTV Europe Music Awards -tapahtuma.

## Lähteet

## Aiheesta muualla

*Olympiahallen kotisivut
Nenäkarvat

**Nenäkarvat** ovat sieraimissa kasvavia karvoja, joiden päätarkoitus on estää vieraiden hiukkasten kulkeutuminen nieluun ja keuhkoihin. Ne ylläpitävät myös sopivaa kosteutta nenässä.

Sieraimista ulos kasvavia nenäkarvoja pidetään usein epäsiisteinä. Karvojen poistoon käytetään joko paristokäyttöistä nenäkarvaleikkuria eli nenäkarvatrimmeriä, jolla voi poistaa karvat myös korvista, tai tavallisia pinsettejä eli atuloita.

## Lähteet
Soveltavan kielentutkimuksen keskus

**Soveltavan kielentutkimuksen keskus** (**SOLKI**) on yksi Jyväskylän yliopiston humanistisen tiedekunnan kuudesta laitoksesta. Laitosta johtaa professori Ari Huhta. SOLKIn johtajana on aikaisemmin toiminut professori Tarja Nikula-Jäntti.

## Tutkimus

Soveltavan kielentutkimuksen keskuksen tavoitteena on kehittää kielikoulutusta laaja-alaisesti. Tutkimuksen painoaloja ovat kielitaidon arviointi, kielitaidon kehittyminen erilaisissa konteksteissa ja toimintayhteisöissä sekä kielikoulutuspolitiikka. Tutkimus ennakoi ja ottaa huomioon yhteiskunnalliset tarpeet ja kysymykset. Tutkimusta yhdistää käsitys kielestä sosiaalisena ja vuorovaikutuksellisena, identiteettejä ja kulttuuria rakentavana ilmiönä.

Tutkimushankkeille on tyypillistä monitieteinen, soveltava tutkimusote, joka yhdistää esim. kielentutkimuksen, sosiologian, koulutustutkimuksen ja kasvatustieteen näkökulmia. Kiinnostuksen kohteena ovat muuttuvan yhteiskunnan vaikutukset kielikoulutukseen.

## Jatko-opiskelu SOLKI:ssa

Soveltavan kielentutkimuksen keskuksessa on mahdollista suorittaa filosofian tohtorin ja lisensiaatin tutkinto pääaineena soveltava kielitiede. Soveltava kielentutkimus on monitieteistä luonteeltaan ja jatko-opinnot sopivat niin kieliä ja kielitieteitä opiskelleille kuin kielestä kiinnostuneille kasvatus- tai yhteiskunnallisten alojen opiskelijoille.

## Kari Sajavaara -palkinto
Soveltavan kielentutkimuksen keskus ja Kielikoulutuspolitiikan verkosto jakavat vuosittain professori Kari Sajavaaran rahaston palkintoa tunnustuksena ansiokkaasta tutkimuksesta ja yhteiskunnallisesti vaikuttavasta työstä soveltavan kielentutkimuksen alalla. Tunnustuspalkinto jaetaan vuosittain tammikuussa Kari Sajavaaran muistoluentotilaisuuden yhteydessä Jyväskylässä.

### Palkinnon saajia
*2015: Mari Honko väitöskirjasta sekä Siv Björklund ja Karita Mård-Miettinen kielikylpyopetuksen kehittämisestä
*2017: Maria Ahlholm, Tapani Möttönen, Eveliina Korpela, Ninni Lankinen ja Saara Huilla, Toisto-metodin kehittämisestä maahanmuuttajien Suomen kieli sanoo tervetuloa -hankkeessa, sekä Ilmari Ivaska väitöskirjasta.
*2019: Maiju Strömmer ja Hannele Dufva
*2020: Anna von Zansen ja Aleksis Salusjärvi
*2022: Minna Intke-Hernandez ja Itä-Suomen yliopiston karjalan kielen elvytyshanke
*2023: Sari Ahola ja Sveriges Radio Finska

## Lähteet

## Aiheesta muualla
*Soveltavan kielentutkimuksen keskus
John Treloar

**John Francis Treloar** (19. tammikuuta 1928 Uusi Etelä-Wales, Australia – 23. heinäkuuta 2012) oli australialainen yleisurheilija, joka kilpaili pikajuoksussa. Hän voitti kolme kultamitalia Brittiläisen imperiumin kisoissa vuonna 1950. Viestijoukkueen muut jäsenet olivat Scotchy Gordon, David Johnson ja Bill de Gruchy.

Olympiakisoihin Treloar osallistui Lontoossa 1948 ja Helsingissä 1952 100 ja 200 metrin juoksuihin. Paras sijoitus tuli Helsingin 100 metrin juoksussa, jossa Treloar oli finaalin viimeinen eli kuudes, vaikka eroa voittajaan oli vain 0,1 sekuntia. Vuoden 1948 kisoissa hän kuului myös Australian pikaviestijoukkueeseen, joka karsiutui alkuerissä.

100 metriä Treloar juoksi parhaimmillaan aikaan 10,5 (1948) ja 200 metriä 21,1 (1946).

## Lähteet
* http://www.sports-reference.com/olympics/athletes/tr/john-treloar-1.html 

### Viitteet
Gunnar Nielsen

**Niels Gunnar Nielsen ** (25. maaliskuuta 1928 Kööpenhamina – 29. toukokuuta 1985 Kööpenhamina) oli tanskalainen juoksija, jonka päämatkat olivat 800 metriä ja 1&nbsp;500 metriä.

Nielsen saavutti Helsingin 1952 olympialaisissa neljännen sijan 800 metrin juoksussa ajalla 1.49,7. Bernin EM-kilpailuissa 1954 hän sai Roger Bannisterin voittamassa 1&nbsp;500 metrin juoksussa hopeaa ajalla 3.44,4. Melbournen 1956 olympialaisissa hän sijoittui 1&nbsp;500 metrillä kymmenenneksi. 800 metrillä hän voitti alkueränsä, muttei jatkanut kilpailua.

## Lähteet
* http://www.sports-reference.com/olympics/athletes/ni/gunnar-nielsen-1.html 

### Viitteet
Wampanoagit

**Wampanoagit** on Pohjois-Amerikan alkuperäiskansa. He asuivat alkujaan nykyisen Massachusettsin ja Rhode Islandin alueella, mukaan luettuna rannikon saaret, kuten Martha's Vineyard. Nykyään heitä asuu Massachusettsin kaakkoisosissa Narragansettinlahdelta Cape Codin länsiosiin.

Vuonna 1600 wampanoageja oli arviolta 12&nbsp;000, ja he asuivat 40 kylässä. Noin kaksikolmasosaa kansasta eli mannermaalla ja loput Martha's Vineyardilla ja Nantucketissa. Vuosien 1614–1620 aikana kolme epidemiaa hävitti mantereen wampanoageja ja massachusetteja. Uudisasukkaat saapuivat alueelle 1620, ja wampanoagipäällikkö Massasoit teki heidän kanssaan rauhansopimuksen. Massassoit kuoli 1661, ja valta siirtyi pian tämän toiselle pojalle Metacometille, jonka britit tunsivat nimellä kuningas Filip ja joka aloitti vuonna 1675 sodan brittejä vastaan. Sota kesti seuraavaan vuoteen. Metacomet ja monet muut merkittävät intiaanijohtajat kuolivat sodassa, jonka aikana wampanoagit ja narragansettit lähes hävitettiin. Mantereella selvinneet intiaanit pakenivat joko sisämaahan tai saarille, joiden intiaanit olivat pysyneet puolueettomina sodan aikana. 

Wampanoagit ovat säilyneet erityisesti Martha's Vineyardilla. Nantucketin intiaaniyhteisö kärsi vuonna 1763 epidemiasta eikä toipunut siitä. Nantucketin viimeinen wampanoagi kuoli vuonna 1855. Wampanoagit tunnustettiin intiaaniheimoksi vuonna 1987, ja he ovat ainoa tunnustettu kansa, joka asuu Massachusettsissa.

## Lähteet

## Aiheesta muualla

*Wampanoagien pokanoketien heimo 
*Mashpeet
Kolu

**Kolu** voi tarkoittaa seuraavia:

## Suomalaisia henkilöitä

* Eeva Kolu (s. 1985), kirjailija ja bloginpitäjä
* Ere Kolu (oik. *Kustaa Anders Liukonen*, 1884-1960),  aktivisti, kirjailija, puuseppä ja kunnallispoliitikko
* Marja Kolu (s. 1956), kuvataiteilija ja kuvanveistäjä
* Matti Kolu (1911–1987), kirjailija
* Max Kolu (s. 1983), jääkiekkoilija
* Siri Kolu (s. 1972),  kirjailija ja teatteriopettaja
* Tomi-Pekka Kolu (s. 1975), toimitusjohtaja ja entinen jääkiekkoilija

## Paikkoja

* Kolu, lampi Juupajoella
* Kolu, järvi Konnevedellä
* Kolu, kylä Tervossa
* Kolun kanava, kanava Tervossa Iisveden-Pielaveden reitillä
* Pieni-Kolu, järvi Pielavedellä.
Paronen

**Paronen** on kaivos ja suomalainen sukunimi, joka on muun muassa seuraavilla henkilöillä:

* Antti Paronen (s. 1983), majuri, sotatieteilijä ja voimanostaja
* Eemeli Paronen (1879–1957), kirvesmies ja SDP:n kansanedustaja
* Jaakko Paronen (1927–1999), yritysjohtaja, teollisuusneuvos 
* Jarkko Paronen (1940–1995), kunnallispoliitikko
* Jussi Paronen (s. 1954), kolmiloikkaaja
* Kalle Paronen (1888–1963), suomalainen näytelmäkirjailija
* Matti Paronen (1861–1937), kirjailija
* Onni Paronen (1918–2010), hävittäjälentäjä
* Petteri Paronen (s. 1955), Kuopion kaupunginjohtaja 2001–2018
* Samuli Paronen (1917–1974), kirjailija ja taidemaalari
* Tauno Paronen (1912–1998), Mannerheim-ristin ritari.

## Muuta
* Parosen kaivos eli Ylöjärven kaivos, entinen kuparikaivos Ylöjärvellä
Kai Pöntinen

**Kai Pöntinen** (s. 1. toukokuuta 1963 Lapua) on yrittäjä, maakuntaneuvos ja kokoomuslainen kunnallispoliitikko, koulutukseltaan merkonomi.

Pöntinen on istunut Lapuan kaupunginvaltuustossa vuodesta 1993 lähtien, valtuuston varapuheenjohtajana vuodesta 2001 ja valtuuston puheenjohtajana vuodesta 2013. Vuonna 2021 Pöntinen valittiin Lapuan kaupunginhallituksen puheenjohtajaksi. Hänet valittiin Etelä-Pohjanmaan liiton hallituksen varapuheenjohtajaksi vuonna 2008 ja valtuuston puheenjohtajaksi vuonna 2013 ja 2017. Vuonna 2021 hänet valittiin maakuntahallituksen puheenjohtajaksi. Ensimmäisissä aluevaaleissa 2022 Pöntinen valittiin aluevaltuustoon ja aluehallitukseen. Vuoden 2009 eurovaaleissa Pöntinen julkaisi muun muassa Helsingin Sanomien etusivulla vaalimainoksia, joiden jatkamisen Kokoomus kielsi. Pöntinen sai vaaleissa 17&nbsp;240 ääntä.

Eduskuntavaaleissa 2011 Pöntinen sai 2&nbsp;679 ääntä ja sitä myöten toisen varakansanedustajan paikan. Seuraavissa eduskuntavaaleissa vuonna 2015 Pöntisen äänisaaliiksi jäi 987 ääntä, eikä hän tullut valituksi eduskuntaan.

Hän on paikallisradiotoiminnan (Simpsiö 96,9 ja Radio Seinäjoki) sekä digi-TV-toiminnan (Harju & Pöntinen) uranuurtaja. Suomen Radioiden Liitto palkitsi Pöntisen vuoden musiikkipäällikkö -palkinnolla vuonna 1999.

Pöntinen on ollut perustamassa yhtiökumppaninsa Olli Lahdensuon kanssa Lapualle muun muassa Lapuan liikettä esittelevää museota ja aiheeseen liittyvää verkkokauppaa. Yrittäjät ovat perustaneet vuonna 2008 Latomerilaivat-nimisen laivayhtiön, jonka alus m/s Koivunlehti purjehtii Lapuanjoessa. Vuonna 2012 he rakensivat Lapualle maauimala/kesäuimala Epop Parkin.

Syksyllä 2014 konservatiivisena tunnettu Pöntinen kohautti ilmoittamalla kantansa niin sanotusta sukupuolineutraalista avioliitosta muuttuneen myötämieliseksi. Hän ilmoitti asiasta Facebook-profiilissaan vain muutamia päiviä ennen eduskunnan äänestystä asiassa.

## Lähteet
* http://www.kaipontinen.fi/

### Viitteet
Géza Varasdi

**Géza Varasdi** (16. helmikuuta 1928, Budapest – 4. toukokuuta 2022) oli unkarilainen pikajuoksija.

Varasdin uran suurin saavutus oli Helsingin 1952 olympialaisista, joissa hän voitti pronssia 4 × 100 metrin viestijuoksussa ajalla 40,5 yhdessä László Zarándin, György Csányin ja Béla Goldoványin kanssa. Kaksi vuotta myöhemmin sama joukkue voitti kyseisen matkan Euroopan mestaruuden Bernin EM-kilpailuissa. Vuoden 1956 olympiakisoissa Varasdi osallistui myös 100 metrin juoksuun jääden alkueriin. Viestissä Unkari karsiutui välierissä.

Vuodesta 1956 lähtien Varasdi asui Melbournessa työskennellen lääkärinä.

## Lähteet
* sports-reference 

### Viitteet
Jana Velďáková

**Jana Velďáková** (s. 3. kesäkuuta 1981) on slovakialainen pituushyppääjä.

Velďáková oli kahdestoista alle 20-vuotiaiden MM-kisoissa 2000 tuloksella 570 cm ja kahdeksas alle 23-vuotiaiden EM-kisoissa 2001. Hän karsiutui Madridin sisäratojen EM-kisoissa 2005, mutta oli kahdestoista Göteborgin EM-kisoissa 2006 tuloksella 629 cm. Vuonna 2007 hän karsiutui Birminghamin sisäratojen EM-kisoissa, mutta oli kahdestoista Osakan MM-kisoissa tuloksella 621 cm. Vuonna 2009 hän karsiutui sekä Torinon sisäratojen EM-kisoissa että Berliinin MM-kisoissa, mutta Barcelonan EM-kisoissa 2010 hän oli yhdeksäs tuloksella 654 cm. Pariisin sisäratojen EM-kisoissa 2011 hän karsiutui.

Velďáková sijoittui Helsingin EM-kilpailuissa 2012 yhdeksänneksi tuloksella 631. Hän karsiutui loppukilpailusta Lontoon olympialaisissa 2012, Göteborgin sisäratojen EM-kisoissa 2013 ja Moskovan MM-kilpailuissa 2013.

Velďákován ennätys on 672 cm, jonka hän hyppäsi Košicessa 3. toukokuuta 2008. Sisäradoilla hän on hypännyt 656 cm Stuttgartissa 3. helmikuuta 2007. Kolmiloikassa hänen ennätyksensä on Innsbruckissa 30. toukokuuta 2004 hypätty 13,40 m.

Janan kaksossisko Dana on myös yleisurheilija, päälajinaan kolmiloikka.

## Lähteet
Dana Velďáková

**Dana Velďáková** (s. 3. kesäkuuta 1981) on slovakialainen kolmiloikkaaja.

Velďáková oli kuudes alle 20-vuotiaiden MM-kisoissa 1998 tuloksella 13,12&nbsp;m, kahdeksas alle 20-vuotiaiden EM-kisoissa 1999 tuloksella 13,08&nbsp;m, kolmas alle 20-vuotiaiden MM-kisoissa 2000 tuloksella 13,92&nbsp;m (ja lisäksi samoissa kisoissa pituushypyn neljäs tuloksella 635&nbsp;cm), viides alle 23-vuotiaiden EM-kisoissa 2001 tuloksella 13,50&nbsp;m ja neljäs saman ikäluokan EM-kisoissa 2003 tuloksella 14,02&nbsp;m. Hän karsiutui arvokisoissa sekä vuonna 2002 (Wienin sisäratojen EM-kisoissa ja Münchenin EM-kisoissa) että vuonna 2005 (Madridin sisäratojen EM-kisoissa ja Helsingin MM-kisoissa).

Vuonna 2006 hän sijoittui kahdeksanneksi Moskovan sisäratojen MM-kisoissa tuloksella 13,76&nbsp;m, mutta karsiutui Göteborgin EM-kisoissa. Seuraavana vuonna hän oli kuudes Birminghamin sisäratojen EM-kisoissa tuloksella 14,13&nbsp;m ja kahdestoista Osakan MM-kisoissa tuloksella 14,09&nbsp;m. Vuonna 2009 hän voitti pronssia Torinon sisäratojen EM-kisoissa tuloksella 14,40&nbsp;m ja sijoittui kahdeksanneksi Berliinin MM-kisoissa tuloksella 14,25&nbsp;m. Seuraavana vuonna hän oli kuudes Dohan sisäratojen MM-kisoissa tuloksella 14,18&nbsp;m ja seitsemäs Barcelonan EM-kisoissa 2010 tuloksella 14,16&nbsp;m. Pariisin sisäratojen EM-kilpailuissa 2011 hän sai pronssia tuloksella 14,39&nbsp;m. Saman vuoden Daegun MM-kilpailuissa hän oli yhdestoista tuloksella 13,96&nbsp;m. 

Vuonna 2012 Velďáková sijoittui Istanbulin sisäratojen MM-kilpailuissa kahdeksanneksi tuloksella 13,97&nbsp;m, Helsingin EM-kilpailuissa viidenneksi tuloksella 14,24&nbsp;m ja Lontoon olympialaisissa 12:nneksi tuloksella 11,92. Seuraavana vuonna hän karsiutui loppukilpailusta Göteborgin EM-hallikilpailuissa ja oli yhdestoista Moskovan MM-kilpailuissa. Sopotin sisäratojen MM-kilpailuissa 2014 hän sijoittui kahdeksanneksi.

Velďákován ennätys on 14,51&nbsp;m, jonka hän hyppäsi Paviassa 11. toukokuuta 2008. Sisäradoilla hän on hypännyt 14,40&nbsp;m Torinossa 8. maaliskuuta 2009. Pituushypyssä hänen ennätyksensä on Prahassa 7. kesäkuuta 2008 hypätty 656&nbsp;cm.

Danan kaksossisko Jana on myös yleisurheilija, päälajinaan pituushyppy.

## Lähteet
Omenmean vallanhaltija

**Omenmean vallanhaltija** on Siiri Enorannan esikoisromaani, jonka Robustos julkaisi elokuussa 2009. Kirja oli ilmestymisvuonnaan Finlandia Junior -palkintoehdokkaana.

Kirja on lajityypiltään fantasiaa. Sen teemoja ovat ystävyys ja luottamus sekä valta. Teoksen päähenkilöt ovat 13-vuotiaat ystävykset Ninir ja Nezsandra (Nez). Tytöt asuvat Omenmeassa, joka on yksi kahdeksasta maailmasta. Ninir halvaantuu onnettomuudessa ja Nezsandra päättää auttaa ystäväänsä hankkimalla jokaisesta maailmasta palan kunkin valtiaan valtaa. Hän lähtee matkalle kuusijalkaisen Humu-ratsunsa kanssa.

## Lähteet

## Aiheesta muualla
* 
*
Matts Olsson

**Matts Olsson** (s. 1. joulukuuta 1988 Gryttved) on ruotsalainen alppihiihtäjä.

Olsson on kilpaillut maailmancupissa vuodesta 2007 lähtien. Ensimmäiset maailmancupin pisteensä hän saavutti oltuaan 26:s Kranjska Goran suurpujottelussa helmikuussa 2009. Kymmenen parhaan joukkoon hän sijoittui ensimmäisen kerran oltuaan seitsemäs Alta Badian suurpujottelussa joulukuussa 2010. Ensimmäisen palkintosijansa hän saavutti oltuaan toinen Garmisch-Partenkirchenin suurpujottelussa tammikuussa 2017. Hän oli samalla kaudella kolmas Kranjska Goran suurpujottelussa. Ensimmäisen voittonsa hän saavutti Alta Badian parisuurpujottelussa joulukuussa 2017. Hän sijoittui suurpujottelucupissa viidenneksi kaudella 2017–2018. Hän sijoittui Val d’Isèren suurpujottelussa kolmanneksi kaudella 2018–2019.

Olsson voitti juniorien MM-kisoissa suurpujottelusta pronssia vuosina 2007 ja 2008, jonka lisäksi hän sai hopeaa syöksylaskusta 2007 ja kultaa alppiyhdistetystä vuonna 2008. Hän osallistui aikuisten MM-kisoihin ensimmäistä kertaa vuonna 2007. Tuolloin hän oli supersuurpujottelussa 28. ja syöksyssä 36. Olsson oli vuoden 2011 MM-kilpailuissa voittamassa pronssia joukkuekilpailusta. Hän oli samoissa kisoissa suurpujottelun 18. ja super-G:n 24. Schladmingin MM-kilpailuissa 2013 hän sijoittui suurpujottelussa 18:nneksi ja supersuurpujottelussa 32:nneksi. Sotšin olympialaisissa 2014 hän oli suurpujottelussa neljästoista. Vailin / Beaver Creekin MM-kilpailuissa 2015 hän sijoittui suurpujottelussa viidenneksi ja Sankt Moritzissa 2017 kuudenneksi. Pyeongchangin olympialaisissa 2018 hän oli suurpujottelussa kymmenes.

## Lähteet
Monsieur Ripois – naisten hurmuri

**Monsieur Ripois – naisten hurmuri** on René Clémentin ohjaama ja käsikirjoittama ranskalais-brittiläinen elokuva vuodelta 1954. Elokuva on Gérard Philipen tähdittämä komediallinen draamaelokuva, joka sijoittuu Pariisiin ja Lontooseen.

Elokuva voitti Cannesin elokuvajuhlien tuomariston palkinnon vuonna 1954. Suomessa Philipe sai tästä sekä elokuvasta *[[Punaista ja mustaa (vuoden 1954 elokuva)|Punaista ja mustaa]]* miespääosan ulkomaan Jussi-palkinnon vuonna 1955.

## Lähteet
Trokoidi

**Trokoidi** on käyrä, jonka Gilles de Roberval kehitti. Se on suoraa *L* pitkin vierivän ympyrän säteen keskelle kiinnitetyn pisteen liikerata. Siinä ympyrän keskipiste *C* on yhdensuuntainen suoran *L* kanssa.

Se on polkupyörän pinnaan kiinnitetyn heijastimen liikerata.

Trokoidin (x-akselin suuntaisen) parametriesitys on:

:x = r\theta - a \sin(\theta) \,
:y = r - a \cos(\theta) \,

Jossa *&theta;* tarkoittaa vierivän ympyrän kulmaa, *r* on vierivän kehän säde ja *a* on piirtävän pisteen etäisyys vierivän kehän keskipisteestä.

Sykloidi on trokoidin erikoistapaus, jossa r=a (alla ylin tilanne). Muita trokoideja saadaan, kun r>a (keskimmäinen tilanne) ja r (alin tilanne).

Hypotrokoidi on isomman ympyrän sisällä vierivän ympyrän piirtämä käyrä.
## Katso myös
* Epitrokoidi
* Hypotrokoidi
* Sykloidi
* Episykloidi
* Hyposykloidi
* Spirografi

## Aiheesta muualla
*MathWorld: Trochoid
Ekbergin kahvila

**Ekbergin kahvila** on Helsingin Bulevardilla sijaitseva kahvila. Helsingin kuuluisimpiin kahvipaikkoihin lukeutuvan kahvilan perusti Pietarissa oppia saanut kondiittori Fredrik Edvard Ekberg, ja se aloitti toimintansa 3. helmikuuta 1852. Aluksi kahvila sijaitsi Helsingin Kruununhaassa Rauhan- ja Mariankatujen kulmassa, myöhemmin Aleksanterinkadulla. Nykyiselle paikalleen se muutti vuonna 1915, kun Ekbergin perhe rakennutti talon.  Kahvilassa on 90 asiakaspaikkaa.

Nykyinen omistaja on Otto Ekberg, joka on Fredrik Ekbergin jälkeläinen neljännessä polvessa, ja myös viides polvi työskentelee yrityksessä. 

Kahvilan sisustus uusittiin vuonna 1951 ja remontoitiin vuonna 2016 Hägerström Husellin toimesta.

Leipomon puolen 1900-luvun alusta periytynyt sisustus säilyi pitkään alkuperäisessä muodossaan, kunnes leipomo-myymälä remontoitiin 2017–2018 vuodenvaihteessa. Remontissa muun muassa massiiviset tammiovet vaihdettiin liukuoviksi ja vanhat puiset tiskit vaihdettiin muovisiksi. Muutosta kutsuttiin ”kulttuuriperinnön tärvelemiseksi” ja ”kulttuurihistorialliseksi katastrofiksi”. Remontin suunnittelivat Bang Interiors Helsinki ja Hägerström Husell, joka tuli mukaan myöhäisessä vaiheessa ja vetäytyi projektista kesken kaiken. 

## Lähteet

## Aiheesta muualla

*Ekbergin kahvila
Fransu

**Fransu**-tekniikka (myös *franssi*, *ripsu* tai *typsy*) on solmintatapa, jolla valmistetaan pääasiassa tekstiilien reunakoristeeksi tarkoitettua pitsiä. Perinteisesti fransuja on käytetty mm. sängynpeitteissä, pöytäliinoissa sekä kirkkotekstiileissä. Fransu on tunnettu ympäri Suomea, mutta runsaammin tekniikkaa on käytetty erityisesti länsirannikolla, etenkin Keski-Pohjanmaalla  ja Etelä-Pohjanmaalla. Fransut valmistetaan useimmiten joko puuvilla- tai pellavalangasta.

Fransua solmitaan yleensä vasemmalta oikealle. Solmimisessa on tärkeää, että solmu kiristetään riittävän lujaksi ja oikealle paikalleen. Fransua tehdessä työvälineenä voi olla *konkari*, joka on puusta valmistettu teline. Siihen kiinnitettynä työtä on helpompi tehdä. Fransuja voi solmia myös kudotun kankaan pitkäksi jätettyihin loimilankoihin, tai langat voi kiinnittää esimerkiksi virkkuukoukulla kankaan reunaan ennen solmimista, jolloin fransuja ei tarvitse erikseen ommella siihen kiinni. Fransujen loppupäähän solmitaan yleensä tupsut, mutta ne jätetään pois, jos fransua käytetään välipitsinä keskellä tekstiiliä.

## Lähteet
Märsylä, M. 1973. Fransua oppimaan. Kokkola: Keski-Pohjanmaan kirjapaino Oy.
### Viitteet

## Aiheesta muualla
*http://www.kaspaikka.fi/koti/rimpimai/fransutekniikkaa/index.html 
*http://www.kaspaikka.fi/savonlinna/skyosti/fransun_tekovaiheet.htm
OSCAR

**OSCAR** on yhdysvaltalainen radioamatöörisatelliittien sarja, joiden ensimmäinen satelliitti laukaistiin 12. joulukuuta 1961. OSCAR on akronyymi: **Orbiting Satellite Carrying Amateur Radio**. 1980-luvulta lähtien myös muut maat ovat toteuttaneet radioamatöörisatelliitteja.

Kiinnostus radioamatöörien satelliitteja kohtaan heräsi yleisestä innostuksesta. Neuvostoliitto oli laukaissut Sputnik-satelliitin 4. lokakuuta 1957 kahdeksikymmeneksikahdeksi päiväksi avaruuteen ja Yhdysvallat Explorer-1 -satelliitin 31. tammikuuta 1958. ARRL teki yhteistyötä Yhdysvaltain ilmavoimien kanssa ensimmäisen, OSCAR-1:n, lähettämiseksi. OSCAR-1 laukaistiin avaruusalus Discoverer-36:n kanssa samaan aikaan Vanderbergin lentotukikohdasta, Kaliforniasta. Kumpikin saavutti kiertoratansa 12. joulukuuta 1961. Enemmän kuin 570 radioamatööriä 28 maassa seurasi OSCAR-1:ä ja antoi palautetta yhteyksistään. Sputnikin tapaan myös OSCAR-1:n lento kesti kaksikymmentäkaksi päivää ennen kuin se tuli alas ilmakehään. Seuraava hanke OSCAR:n jälkeen oli AMSAT.

## OSCAReiden historia

:

## Lähteet
*

*

* 

*

*

## Aiheesta muualla
*AMSAT Corporation a nonprofit corporation that coordinates construction and launch of the satellites
*Project OSCAR organization that built "OSCAR-1"
*NASA J-Track Amateur Track amateur satellites in real-time
*SSTL Builders and operators of the UoSat series satellites
*Work-Sat Work the FM satellites - with equipment most hams already own!
Axel Bäck

**Axel Erik Bäck** (s. 23. joulukuuta 1987 Bryssel, Belgia) on ruotsalainen alppihiihtäjä. Hän edustaa seuratasolla Saltsjöbadens SK:ta.

Bäck on kilpaillut maailmancupissa vuodesta 2009 lähtien. Hänen paras osakilpailusijoituksensa on toinen tila Kranjska Goran pujottelusta 2011.

Bäck osallistui olympialaisiin ensimmäistä kertaa Vancouverissa 2010. Tuolloin hän osallistui pujotteluun, jossa hänet hylättiin toisella kierroksella. Bäck oli voittamassa pronssia joukkuekilpailusta seuraavan vuoden MM-kisoissa ja oli samoissa kilpailuissa pujottelun yhdestoista.

## Lähteet
Maalaislääkärin matkassa

**Maalaislääkärin matkassa** on TV1:n sarjasta *Tohtori Kiminkinen* tutun maalaislääkäri Tapani Kiminkisen kirja, jonka on julkaissut Tammi vuonna 2011. Kirjassa Kiminkinen pohtii tajunnanvirran keinoin elämää vuoden kiertokulussa.

Kirjassaan Kiminkinen palaa lapsuuteensa 1950-luvun maaseudulle. Hän käsittelee aiheitaan persoonalliseen tyyliinsä niiden omilla nimillä. Kiminkinen vastustaa nykyajan keskeistä termiä muutosta, joka hänen mukaansa nousee esiin joka käänteessä, niin Nokian pääjohtajanimityksen jälkeisessä tiedotustilaisuudessa kuin yksityisen ihmisenkin elämässä. Ihmisen mielessä muutosvaatimus kuitenkin hänen mielestään herättää riittämättömyyden ja epäonnistumisen tunteen. Siksi ihmiselle pitäisikin muutosvaatimuksen sijasta tarjota hyväksyntää ja lohdutusta. Hän kehottaakin muutosvaatimuksen sijasta antamaan aitoa välittämistä.

## Lähteet
Kreivi Nolla

**Kreivi Nolla** () on William Gibsonin vuonna 1986 ilmestynyt kyberpunk-tieteisromaani. Teos on toinen osa *Sprawl*-trilogiaa, jonka ensimmäinen osa on *[[Neurovelho]]* (1984). Romaanin on suomentanut vuonna 1993 WSOY:n Sci-fi-sarjaan Arto Häilä.

## Vastaanotto
*[[Helsingin Sanomat|Helsingin Sanomien]]* Petri Immosen mukaan teoksen näynomaisuus ei innosta, kun kerronnasta puuttuu dynamiikka, ja rinnakkaiset juonikuviot junnaavat paikoillaan. Arvostelijan mukaan rivien välistä erottuu hokema: ”Enkö olekin nokkela?”

Kirja on ollut ehdolla BSFA-, Nebula-, Hugo- ja Locus-palkinnoille.

## Lähteet

## Aiheesta muualla
* Wagner, Thomas M.: Count Zero. *SF Reviews.net* 2007.
Kotisaari

**Kotisaari** on saari Kemijoessa Rovaniemellä. Se sijaitsee kymmenen minuutin venematkan päässä kaupungin keskustasta.

Kotisaarta käytetään myös matkailukohteena, jossa voi tutustua uittokulttuuriin.

## Lähteet
Empire State of Mind

**Empire State of Mind** on Jay-Z:n ja Alicia Keysin duetto, joka julkaistiin kolmantena singlenä Jay-Z:n albumilta The Blueprint 3 (2009). Siitä tuli Jay-Z:n ensimmäinen ykköshitti Yhdysvaltojen singlelistalla. Kappale menestyi hyvin myös Yhdysvaltojen ulkopuolella nousten top-10:een useassa maassa.

Kappale voitti kaksi Grammy-palkintoa vuonna 2010, kategorioissa paras rap-kappale ja paras rap-yhteistyö. Se oli myös ehdolla vuoden levy-kategoriassa, mutta hävisi Lady Antebellumin kappaleelle *Need You Now*.

## Kappalelista

* **Kansainvälinen CD-Maxi**
# "Empire State Of Mind" (Explicit Version)&nbsp;– 4:36
# "Jay-Z&nbsp;– Jockin' Jay-Z" (Explicit Version)&nbsp;– 4:32
# "Jay-Z + Rihanna + Kanye West&nbsp;– Run This Town" (Live From Madison Square Garden&nbsp;— Explicit)&nbsp;–  6:24

* **Saksa CD Single**
# "Jay-Z + Alicia Keys  Empire State Of Mind" (Explicit Version)&nbsp;– 4:36
# "Jay-Z &nbsp;–  Jockin' Jay-Z" (Explicit Version)&nbsp;– 3:41

* **Iso-Britannia 12" Vinyyli**
# A1 "Empire State Of Mind (Original)" (Explicit)
# A2 "Empire State Of Mind" (Instrumental)
# B1 "Empire State Of Mind" (Remix featuring Nas, Rakim & Busta Rhymes)
# B2 "Empire State Of Mind" (Remix featuring Snoop Dogg)

* **USA 12" Vinyyli**
# A "Empire State Of Mind" (Explicit Album Version)&nbsp;– 4:36
# B "Empire State Of Mind (Amended Album Version)&nbsp;– 4:36
Mona Lisa (romaani)

**Mona Lisa** () on William Gibsonin vuonna 1988 ilmestynyt cyberpunk-alagenreä edustava tieteisromaani ja *Sprawl*-trilogian päätösosa. Romaanin on suomentanut vuonna 1995 WSOY:n Sci-fi-sarjaan Arto Häilä. Romaani voitti Prix Aurora -palkinnon ja se oli ehdolla Nebula-, Hugo- ja Locus -palkinnoille vuonna 1989.

## Juoni

Kirjan eri luvut käsittelevät neljää eri tarinaa, jotka alkavat yhdistyä vasta kirjan loppupuolella. Alussa tarinoita yhdistävä tekijä on viittaukset toiseen päähenkilöön, Angela Mitchelliin. 

Ensimmäisessä tarinassa Kumiko niminen 13-vuotias japanilaistyttö on tuotu Lontooseen suojaan mafiasodilta, joissa hänen isänsä on keskeisiä osapuolia. Apunaan Kumikolla on virtuaali-hahmo Colin. Kumiko jää Roger Swain -nimisen vaikutusvaltaisen miehen vastuulle, koska tämä on palveluksen auki Kumikon isälle. Kumikosta huolta pitävät Swainin alaisuudessa toimivat Petal ja Sally Shears. Toisessa tarinassa ollaan Yhdysvalloissa periferisellä alueella, jossa sijaitsee Dog Solitude niminen tehdasvarikko. Siellä on paikan johtajana toimiva Gentry, joka on obsessoitunut selvittämään cyberspacen muotoa sekä robotinrakentaja (entinen autovaras) Slick Henry. Slick on palveluksen velkaa Kid Afrikalle, joka tuo paikalle vahdittavaksi Countin, joka on mystinen paareilla makaava henkilö, jonka mieli on kytketty Aleph-nimiseen laajaan virtuaalitodellisuuteen, joka fyysisesti sijaitsee hänen mukanaan kulkevassa harmaassa laatikossa. Muita henkilöitä ovat Countin mukana tullut hoitaja Cherry Chesterfield sekä varikon turvamies Little Bird.

Kolmannessa tarinassa virtuaalitodellisuuden tähti Angie Mitchell palailee Los Angelesissa työhönsä palattuaan huumevieroituksesta. Hän työskentelee Sense/Net -virtuaalifilmi-yritykselle, joka on Continuity -nimisen tekoälyn ohjaama. Neljännessä tarinassa 16-vuotias niin ikään huumeita käyttävä seksinmyyjä Mona Lisa pääsee välittäjänsä avulla pois Floridasta, johon hän on jo kyllästynyt. Lähtö kytkeytyy hänen uuteen, salaperäiseen sopimukseensa, jossa pitäisi olla kyse näyttelijäntöistä. Neljän kertomuksen lisäksi juoneen kuuluu oleellisesti kiertoradalla toimiva Terrier-Ashpool perheyritys, jonka vaiheista alkaa tulla pikku hiljaa tietoa kirjan edetessä. Erityisesti yrityksen jo kuollut 3Jane -niminen omistaja, joka elää enää vain virtuaalisena, on kirjassa merkittävässä osassa.

Vihollinen on kiristänyt Sally Shearsia nappaamaan Angela Mitchellin, joka on määrä korvata Mona Lisalla, josta tehdään kirurgisesti samannäköinen. Dog Solitudelle tuotu Count paljastuu Robert (Bobby) Newmarkiksi, joka on Angela Mitchellin salaperäisesti kadonnut vanha kumppani. Aleph on 3Janen valmistuttama ja hänen virtuaalipersoonansa elää siellä.

## Lähteet

## Aiheesta muualla
* Santikko, Sauli: Mona Lisa. *Aikakone* (1995).
* Wagner, Thomas M.: Mona Lisa Overdrive. *SF Reviews.net* 2007.
Francis Kombe

**Francis Kombe** (s. 23. joulukuuta 1985 Sambia) on sambialainen jalkapallohyökkääjä. Hän edustaa Veikkausliigassa pelaavaa RoPSia. Hän on pituudeltaan 184 senttimetriä ja painoltaan 71 kiloa.

Kombe on edustanut ammattilaisurallaan Etelä-Afrikan Premier Soccer Leaguessa pelaavaa Golden Arrowsia sekä Sambian valioliigassa pelaavaa Power Dynamosia. Hän on pelannut myös Malesian pääsarjassa. Kombe kärähti vuonna 2004 kannabiksen käytöstä ja tämä toi hänelle vuoden mittaisen pelikiellon. Hän katui tekoaan ja palasi Sambian pääsarjaan kaudeksi 2006. Kombe teki kaudeksi 2011 sopimuksen Veikkausliigassa pelaavan RoPSin kanssa. Sopimuksessa on optio kahdesta seuraavasta kaudesta.

Kombe on edustanut Sambian A-maajoukkuetta 16 ottelussa ja viimeistellyt niissä neljä maalia.

## Lähteet

## Aiheesta muualla
* Footballdatabase
Cities XL

**Cities XL** on Monte Criston kehittämä ja julkaisema kaupunginrakennuspeli. Peli julkaistiin Microsoft Windowsille vuonna 2009. Focus Home Interactive kehitti pelistä myöhemmin uudemman version *[[Cities XL 2011]]*, joka julkaistiin lokakuussa 2010.

## Aiheesta muualla
* 
* Pelin virallinen sivusto 
* FinCities Foorumi
Cities XL 2011

**Cities XL 2011** on Focus Home Interactiven kehittämä ja julkaisema kaupunginrakennuspeli. Peli julkaistiin Microsoft Windowsille vuonna 2010. Peli pohjautuu Monte Criston aiemmin kehittämään ja julkaisemaan *[[Cities XL]]* -peliin.

## Aiheesta muualla
* 
* Pelin virallinen sivusto
A. W. Groote

**Arnold Willem Groote** (1859–1944) oli hollantilainen upseeri, joka laati hollannin kielelle pikakirjoitusjärjestelmän 1800-luvun lopussa.

## Grooten pikakirjoitusjärjestelmä

A. W. Groote opiskeli pikakirjoitusta käyttäen J. L. Wéryn tekemää hollanninkielistä sovitusta Stolzen järjestelmästä, mutta piti sitä liian mutkikkaana, ja laati oman yksinkertaisemman järjestelmän. Grooten järjestelmässä vokaalit merkitään aina konsonanttien tavoin omilla merkeillään. Järjestelmä oli helposti opittavissa, ja siitä tuli suosituin pikakirjoitusjärjestelmä Hollannissa.

## Lähteet
Meiltähän tämä käy! Kaikki levytykset 1951–1988

**Meiltähän tämä käy! Kaikki levytykset 1951–1988** on suomalaisen viihdetaiteilija Esa Pakarisen kymmenen levyn kokoelma, joka julkaistiin Pakarisen syntymän satavuotispäivänä 9. helmikuuta 2011. Albumi kattaa Pakarisen koko levytysuran kaikki levytykset vuosilta 1951-1988. Mukana on rockia, folkia ja rillumareita. Albumista julkaistiin versio, joka sisältää 10 levyn lisäksi mm. Maarit Niiniluodon Pakarisesta kirjoittaman kirjan *[[Hanuri ja hattu]]*.

## Kappaleet

### CD 1: 1951-1961
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

### CD 2: 1961-1965
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

### CD 3: 1965-1969
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

### CD 4: 1970-1972
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

### CD 5: 1972-1975
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

### CD 6: 1972-1975
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

### CD 7: 1976-1978
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
#
# 
# 
# 
# 
# 
# 
# 
# 
# 

### CD 8: 1978-1981
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

### CD 9: 1985-1988
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

### CD 10 Vanhalla kanavalla / Esa ja haitari
# 
# 
# 
# 
# 
#   
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Lähteet
Meiltähän tämä käy! 48 ikimuistoisinta kappaletta

**Meiltähän tämä käy! 48 ikimuistoisinta kappaletta** on suomalaisen viihdetaiteilija Esa Pakarisen kahden levyn kokoelma vuodelta 2011. Se julkaistiin samaan aikaan *[[Meiltähän tämä käy! Kaikki levytykset 1951–1988]]* -jättikokoelman kanssa.

## Kappaleet

### CD 1
# 
# 
# 
# 
# 
# 
# 
# 
# 
# 
# 
# Esa Pakarinen & Eugen Malmstén: 
# 
# 
# 
# 
# 
# 
# 
# 
# 
# Esa Pakarinen & Irwin Goodman: 
# Esa Ja Eemeli: 
# 

### CD 2
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# Esa & Esa Jr: 
# 
# 
# 
# 
# 
# 

## Lähteet
Titaanit (televisiosarja)

**Titaanit** () oli yhdysvaltalainen saippuasarja, jonka esitys alkoi 4. lokakuuta 2000 yhdysvaltalaisella NBC-televisiokanavalla. Sarjaa kuvattiin kolmetoista jaksoa, joista yksitoista esitettiin. Alhaiset katsojaluvut johtivat sarjan tuotannon lopettamiseen ennen kuin ensimmäinen tuotantokausi oli saatu päätökseen.

## Näyttelijät
### Päähenkilöt

### Vierailevat
Wake of Death

**Wake of Death** (televisioesityksessä käytetty myös nimeä *Wake of Death – täydellinen kosto*) on vuonna 2004 suoraan DVD:lle julkaistu ranskalais-brittiläinen toimintaelokuva. Elokuvan on ohjannut Philippe Martinez ja käsikirjoittanut Mick Davis, Laurent Fellous ja Philippe Martinez. Pääosissa näyttelivät muun muassa Jean-Claude Van Damme, Simon Yam, Valerie Tian ja Tony Schiena.

Elokuva julkaistiin ensimmäisenä Brasiliassa suoraan DVD:lle lokakuussa 2004 ja myöhemmin 28. joulukuuta 2004 Yhdysvalloissa. Ranskassa, Espanjassa, Portugalissa ja Meksikossa elokuva esitettiin elokuvateattereissa.

## Juoni
Ben Archer on väsynyt mafian parissa työskentelyyn ja päättää lopettaa hommat ja palata lopullisesti perheensä luokse. Kaikki kuitenkin muuttuu huonompaan suuntaan, kun hänen vaimo Cynthia tuo kiinalaistytön Kimin heidän kotiin. Cynthia saa selville tytön olevan vaarassa mikäli palaa takaisin Hongkongiin ja yrittää saada tytölle oleskelulupaa Yhdysvaltoihin. Tietämättään kiinalainen mafioso Sun Quan on etsimässä karannutta tytärtään ja tappaa Ben Archer vaimon ja hänen vanhempansa. Benin huomatessa vaimonsa olevan poissa, hän päättää etsiä syyllisen käsiinsä ystäviensä avulla ja kostaa Cynthian kuoleman.

## Rooleissa

## Tuotanto
Ringo Lamin oli alun perin tarkoitus ohjata elokuva, mutta ajautui erimielisyyksiin luovasta näkemyksestä elokuvan tuottajan Philippe Martinezin kanssa. Alun perin elokuva oli nimeltä *After Death*, joka oli tarkoitus kuvata Montrealissa, Kanadassa. Sittemmin Martinez päätti tehdä koko elokuvan uusiksi käsikirjoitusta ja kuvauspaikkaa myöten.

## Suomessa
Suomessa elokuva julkaistiin suoraan DVD:lle 15. kesäkuuta 2005. Sittemmin sitä on esitetty kahdesti televisiossa. Nelonen esitti ensi kerran elokuvan 17. toukokuuta 2008.

## Lähteet
Anssi Pentsinen

**Anssi Pentsinen** (s. 30. elokuuta 1986 Jämsä) on suomalainen uransa lopettanut maastohiihtäjä. Hän edusti uransa aikana Jämsänkosken Ilvestä ja Vantaan Hiihtoseuraa.

Pentsinen sijoittui Oslon MM-kilpailuissa 2011 vapaan hiihtotavan sprintissä 32:nneksi. Val di Fiemmen MM-kilpailuissa 2013 hän oli perinteisen sprintissä 16:s. Sotšin olympialaisissa 2014 hän sijoittui vapaan sprintissä 34:nneksi. Falunin MM-kilpailuissa 2015 hän oli perinteisen hiihtotavan sprintissä 22:s ja Lahden MM-kilpailuissa 2017 vapaan sprintissä 29:s. Pyeongchangin olympialaisissa 2018 hän sijoittui 15 kilometrin vapaan hiihtotavan kilpailussa 51:nneksi. Seefeldin MM-kilpailuissa 2019 hän oli perinteisen hiihtotavan 15 kilometrillä 32:s ja vapaan hiihtotavan sprintissä 36:s. 

Pentsinen kilpaili maailmancupissa ensimmäisen kerran Lahdessa maaliskuussa 2008. Ensimmäiset maailmancup-pisteensä hän sai oltuaan 18:s Kuusamon kolmen kilpailun tapahtuman perinteisen hiihtotavan sprintissä marraskuussa 2010. Kymmenen parhaan joukkoon hän sijoittui ensimmäisen kerran oltuaan neljäs Düsseldorfin vapaan hiihtotavan sprintissä joulukuussa 2011. Se on yhä hänen paras sijoituksensa maailmancupissa (tilanne 6.3.2018).

Pentsinen voitti 15 kilometrin vapaan hiihtotavan Suomen-mestaruuden 2018. Sprinttikilpailussa hän saavutti SM-hopeaa 2015 ja 2017. SM-pronssia hän on saanut sprintissä 2013 ja 15 kilometrin perinteisen hiihtotavan kilpailussa 2019. Parisprintissä hän voitti Suomen-mestaruuden Jämsänkosken Ilveksen joukkueessa vuosina 2013 ja 2015. Viestin Suomen-mestaruuden hän voitti Vantaan Hiihtoseurassa 2017.

Pentsinen lopetti uransa maastohiihtäjänä huhtikuussa 2019.

Pentsinen avioitui urheilutoimittaja Laura Arffmanin kanssa syyskuussa 2017. Pari meni kihloihin vuonna 2015 ja heidän esikoislapsi syntyi loppuvuonna 2019.  Parin toinen lapsi syntyi maaliskuussa 2021. Pariskunta on eroamassa keväällä 2025.

## Lähteet
Giorgi Khidešeli

**Giorgi Khidešeli** (s. 21. marraskuuta 1985 Tbilisi, Georgian SNT, Neuvostoliitto) on georgialainen jalkapalloilija. Hän on pelipaikaltaan keskikenttäpelaaja.

Khidešeli pelasi kotimaansa sarjassa Kakheti Telavissa vuodesta 2004 vuoteen 2006. Hän siirtyi tämän jälkeen Spartaki-Tskhinvali Tbilisiin, jossa hän pelasi vuoteen 2007. Khidešeli on tämän jälkeen pelannut Sioni Bolnisissa, Olimpi Rustavissa ja Baia Zugdidissa. Tammikuussa 2011 Khidešeli teki kahden vuoden sopimuksen Veikkausliigassa pelaavan FF Jaron kanssa läpäistyään koejakson.

## Lähteet
Dubrouna

**Dubrouna** () eli **Dubrovno** () on pieni Dneprin jokivarren kaupunki ja hallintoalue Valko-Venäjän Vitsebskin alueella. Dubrounan kaupunki sijaitsee Venäjän Smolenskin alueen länsirajan ja Oršan kaupungin välissä. Vuoden 2009 väestönlaskennassa kaupungin asukasluvuksi saatiin 8&nbsp;041; koko hallintopiirissä asui 16&nbsp;974 ihmistä.

## Liikenne ja rajanylityspaikat
Oršasta sen koillispuolella olevaan Dubrounaan on kantatietä P22 pitkin 21 kilometriä. Sama kantatie jatkuu kaupungista myös pohjoiseen M1-valtatielle. Valtatie M1 () vie piirin pohjoisosien läpi Minskistä Venäjän rajalle ja rajan takana Smolenskiin ja Moskovaan.

Oršasta Smolenskia kohti kulkeva rautatie kulkee hieman tämän valtatien eteläpuolella Dubrounan piirin pohjoisosien läpi; piirissä on useita radanvarren asemia. Kansainvälisten rajanylityspaikkojen (M1-valtatie ja rautatie) ohella pienempi rajanylityspaikka Venäjän Smolenskin alueelle on ollut myös Dubrounasta itään sijaitsevan Ljadyn kylän kautta kulkevalla paikallistiellä.

Vesiteistä tärkein on Venäjältä saapuva ja kaupungin läpi Oršaa ja esimerkiksi Kiovaa kohti virtaava Dnepr.

## Lähteet

## Aiheesta muualla

* Luettelo Valko-Venäjän rajanylityspaikoista
* Kuvaus kaupungista  (bycity.org)
* Lyhyt kuvaus kaupungista   (garady.org)
* Дубровенский район - Tietoa hallintopiiristä ja kaupungista  (dorogiby.info)
* Kantakaupungin kartta  (bycity.org)
* WikiMapia karttalinkki, selitykset pääosin  tai 
* Neuvostoliiton aikaisia topografiakarttoja alueesta  (maps.vlasenko.net)
* Valokuvia rakennuksista  (globustut.by)
* Valokuvia kaupungista , ,  ja  (radzima.org)